ཕྱི་ལོ་༡༩༥༦ལོར་ང་རང་རྒྱ་གར་དུ་འབྱོར་ཏེ་ནེ་ཧེ་རུ་དང་མཉམ་དུ་བཀའ་མོལ་བྱུང་བ་དང༌།ཐ་མ་བོད་ལ་ཕྱིར་ལོག་བྱས་ཏེ་ངོས་རང་གྲོ་མོར་སླེབས་སྐབས་ས་གནས་དེ་གའི་བོད་རིགས་ལས་བྱེད་པ་དང༌།རྒྱ་རིགས་ཚོ་དང་མཉམ་དུ་ཚོགས་འདུ་ཚོགས་སྐབས་ངས་ང་ཚོར་བསྟོད་ར་མི་གཞན་ལ་གཏོང་དུ་ཆུགས།ང་རང་ཚོ་སྐྱོན་ཆ་གང་དུ་ལྷག་གི་ཡོད་མེད་སྐོར་གོ་བསྡུར་བྱེད་དགོས་ཞེས་བཤད་པ་ཡིན།དེ་རྗེས་རྒྱལ་རྩེ་དང༌།གཞིས་རྩེར་སླེབས་སྐབས་བསམ་འཆར་དེ་རང་བཤད་པ་ཡིན།ང་ཚོ་བཙན་བྱོལ་བ་ཆགས་སྐབས་ཀྱང་སྐད་ཆ་དེ་རང་ཤོད་ཀྱི་ཡོད།ང་རང་ཚོ་ནང་ཁུལ་ཡག་ཡག་དང་གྲ་འགྲིག་འགྲིགགྲུབ་འབྲས་སོན་སོན་བཤད་དེ་དགོས་པ་གང་ཡང་མེད།ང་རང་ཚོ་ནང་ཁུལ་སྐྱོན་ཆ་གང་འདུག་བཤད་རྒྱུ་གལ་ཆེན་པོ་ཡིན།ང་རང་ཚོ་བཙན་བྱོལ་བ་ཆགས་ཏེ་སྐྱབས་མེད་ལ་གནས་པ་ཤེས་དགོས།ང་རང་ཚོ་གྲ་འགྲིག་པོ་ཡོད་བསམས་ཏེ་བསྡད་ན་གང་འཚམ་ནས་བློ་ཡུལ་དུ་མེད་པའི་དཀའ་ངལ་ཞིག་འཕྲད་ན་ཡག་པོ་མེད།